ΓΡΑΠΤΗ ΕΡΩΤΗΣΗ P-3331/01

υποβολή: Giacomo Santini (PPE-DE) προς την Επιτροπή

(22 Νοεμβρίου 2001)

Θέμα: Κατάλοιπα φυτοφαρμάκων στα οπωροκηπευτικά

Όπως προκύπτει, ορισμένες ευρωπαϊκές χώρες επιβάλλουν για τα οπωροκηπευτικά που εισάγονται από άλλες χώρες της Ευρώπης την τήρηση ελαχίστων αποδεκτών καταλοίπων (ΕΑΠ) φυτοφαρμάκων που καλύπτονται από την εθνική τους νομοθεσία έστω και αν είναι διάφορες εκείνων που προβλέπονται στις χώρες παραγωγούς.

Τούτο ισχύει ιδιαίτερα για τα νέα φυτοφάρμακα που δεν έχουν καταχωρηθεί σε όλες τις χώρες ή πουπόκεινται σε πολύ διαφορετικά ΕΑΚ, ανάλογα με τη χώρα.

Συνεπεία τούτου επικρατεί μεγάλη αβεβαιότητα στους κοινοτικούς παραγωγούς οπωροκηπευτικών, πουποχρεώνονται να προσαρμόζουν το εξαγώγιμο προϊόν τους σε ανόμοιους και αντιφατικούς κανόνες βάσει της χώρας προορισμού.

Τούτο μεταξύ άλλων, έρχεται και σε αντίθεση με τους ευρωπαϊκούς κανόνες περί ελεύθερης κυκλοφορίας των προϊόντων, που βασίζονται στην αμοιβαία αναγνώριση, δηλαδή στηνποχρέωση αποδοχής του προϊόντος από τη χώρα εισαγωγής εάν το προϊόν συμμορφούται με τους κανόνες που ισχύουν στη χώρα προέλευσης.

Υπό το πρίσμα των ανωτέρω ερωτάται η Επιτροπή: Σε ποιο σημείο βρίσκεται η εναρμόνιση των κανόνων όσον αφορά τα ενεργά συστατικά που χρησιμοποιούνται στα φυτοφάρμακα και τα ΕΑΚ, που απ' ό,τι φαίνεται προβλέπεται για το 2012 το νωρίτερο·

Τι προτίθεται να πράξει η Επιτροπή ώστε να αποφευχθούν το 2002 σοβαρά προβλήματα για τους κοινοτικούς παραγωγούς οπωροκηπευτικών οι οποίοι, ελλείψει μιας επέμβασής της, θαποχρεωθούν να βασίσουν τη φυτοϋγειονομική προστασία των φυτών σε ένα καθεστώς μεγάλης αβεβαιότητας, οπωσδήποτε όχι ευνοϊκής για τους καταναλωτές και την αγορά·

Απάντηση του κ. Byrne εξ ονόματος της Επιτροπής

(8 Ιανουαρίου 2002)

Η κοινοτική νομοθεσία σχετικά με τα κατάλοιπα φυτοφαρμάκων προβλέπει δύο τρόπους επίλυσης του προβλήματος που έθεσε το Αξιότιμο Μέλος. Εάν εφαρμόζονται σωστά από τα κράτη μέλη δεν τίθενται προβλήματα εμπορίου.

Για τα φυτοφάρμακα για τα οποία ισχύουν κοινοτικά μέγιστα επίπεδα καταλοίπων (ΜΕΚ), τα κράτη μέλη πρέπει να μεταφέρουν αυτά ΜΕΚ στην εθνική τους νομοθεσία. Εφόσον δενφίστανται κοινοτικά ΜΕΚ τα κράτη μέλη θεσπίζουν εθνικά ΜΕΚ για να προστατεύουν τους καταναλωτές και να είναι σε θέση να ελέγχουν την παράνομη χρήση φυτοφαρμάκων στη χώρα τους.

Στην περίπτωση κατά την οποία δενφίστανται κοινοτικά ΜΕΚ και το κράτος μέλος καταγωγής (παραγωγός χώρα) έχει θεσπίσει εθνικό ΜΕΚ και το προϊόν που έχει αποσταλεί σε άλλο κράτος μέλος (χώρα προορισμού) ικανοποιεί το ΜΕΚ του κράτους μέλους καταγωγής, ισχύει ειδική διαδικασία εάν το προϊόν αυτό απαγορευθεί από το κράτος μέλος προορισμού για το λόγο ότι δεν πληροί τις προϋποθέσεις του εθνικού ΜΕΚ. Αυτή η διαδικασία καλείται διαδικασία συμβιβασμού. Το κράτος μέλος προορισμούποχρεούται να κοινοποιήσει σε όλα τα κράτη μέλη και στην Ευρωπαϊκή Επιτροπή το μέτρο αυτό εντός 20 ημερών μετά την εφαρμογή του μέτρου.

Τα δύο συγκεκριμένα κράτη μέλη έρχονται αμέσως σε επαφή μεταξύ τους για να επιλύσουν το πρόβλημα διμερώς και γνωστοποιούν στην Ευρωπαϊκή Επιτροπή τη λύση (υπό μορφή ΜΕΚ). Η Ευρωπαϊκή Επιτροπήποβάλλει τη λύση στη Μόνιμη Επιτροπή Φυτοπροστασίας, έτσι ώστε να εφαρμοστεί το ΜΕΚ σε ολόκληρη την Κοινότητα.

Σε περίπτωση νέων φυτοφαρμάκων για τα οποία αναπτύσσονται νέες χρήσεις τα κράτη μέλη μπορούν να θεσπίσουν εθνικά προσωρινά ΜΕΚ (ΠΜΕΚ) τα οποία πρέπει να γνωστοποιούν στα άλλα κράτη μέλη και στην Ευρωπαϊκή Επιτροπή. Οι αρχές οι αρμόδιες για την επιβολή του νόμου μπορούν να λάβουνπόψη τους αυτά τα εθνικά ΠΜΚΕ, παρ' όλο που η κοινοτική νομοθεσία δεν προβλέπει πουθενά ρητώς ότι ένα κράτος μέλος πρέπει να λαμβάνειπόψη του τα ΠΜΕΚ ενός άλλου.

Η Ευρωπαϊκή Επιτροπή σήμερα ετοιμάζει την παγίωση και την αναθεώρηση των οδηγιών πλαισίων για τα κατάλοιπα φυτοφαρμάκων και θα τροποποιήσει τις διατάξεις σχετικά με τη διαδικασία συμβιβασμού, έτσι ώστε να κράτη μέλη να έχουν λιγότερα προβλήματα κατά την εφαρμογή τους· ιδιαίτερα η πρωτοβουλία κίνησης της διαδικασίας και γνωστοποίησης στην Ευρωπαϊκή Επιτροπή θα μεταφερθεί στο κράτος μέλος καταγωγής.

Η Ευρωπαϊκή Επιτροπή εναρμονίζει προοδευτικά όλα τα εθνικά ΜΕΚ και αναμένει να ολοκληρωθεί αυτή η διαδικασία έως το 2008, οπότε δεν θα απαιτείται πλέον διαδικασία συμβιβασμού.